OzLabs/hebrew-wiki-articles huggingface dataset:
ג'יימס ויליאם מרשל

ג'יימס ויליאם מרשל (באנגלית: James William Marshall; 14 באוגוסט 1822 – 5 בפברואר 1910) היה המנהל הכללי של דואר ארצות הברית בממשלו של הנשיא יוליסס ס. גרנט. הוא גם שימש במספר תפקידי ממשל נוספים בתקופות נשיאותם של לינקולן, גרנט, והייז.

==ראשית חייו==
ג'יימס ויליאם מרשל נולד בוילסון שבמחוז קלארק, וירג'יניה לג'יימס פדה ולסוזן אוראה מרשל. הוא למד בבתי הספר במחוזות קלארק ופאוקוויר. ב-1837 עברה המשפחה למחוז מאונט סטרלינג שבקנטקי. ב-1848 סיים מרשל את לימודיו בקולג' דיקינסון שבקרלייל, פנסילבניה. לאחר סיום לימודיו הוא שימש כמרצה שלא מן המניין לשפות עתיקות בקולג' דיקינסון עד 1850. באותה שנה הוא נשא לאישה את ג'יין סטיבנסון מקרלייל. לאחר מכן הוא שימש כמרצה מן המניין לשפות עתיקות עד 1862.
==קריירה==
ב-1861, עם פרוץ מלחמת האזרחים, מונה מרשל על ידי הנשיא אברהם לינקולן כקונסול בלידס, אנגליה, תפקיד בו הוא כיהן עד 1865.

ב-1869 מונה מרשל על ידי הנשיא יוליסס ס. גרנט כעוזר הראשון למנהל הכללי של דואר ארצות הברית, תפקיד בו הוא כיהן עד 1874. ביולי אותה שנה מינה אותו הנשיא גרנט כמנהל הכללי של הדואר בעקבות התפטרותו של ג'ון קרסוול ועד לכניסתו לתפקיד של מרשל ג'וול בסוף אוגוסט אותה שנה.

לאחר מכן שב מרשל לתפקידו הקודם כעוזר הראשון למנהל הכללי של הדואר, תפקיד בו הוא שימש עד לתום נשיאותו של גרנט ב-1877.

לאחר סיום תפקידו מונה מרשל כמפקח הכללי של שירות דואר הרכבות על ידי המנהל הכללי של הדואר, איש הדרום, דייוויד קיי, בממשלו של הנשיא רתרפורד הייז. בתפקיד זה הוא שימש עד תום כהונתו של קיי ב-1880, ולאחר מכן פרש מהחיים הציבוריים.

ג'יימס ויליאם מרשל נפטר בוושינגטון די. סי. ב-5 בפברואר 1910. הוא נטמן בבית הקברות הישן של קרלייל.

==קישורים חיצוניים==
* [https://archive.org/stream/biographicaldict07johnuoft#page/n283/mode/1up Rositter Johnson, ed. (1906). Biographical Dictionary of America Marshall, James William. Boston: American Biographical Society, p. 285.]
* [https://timesmachine.nytimes.com/timesmachine/1910/02/06/102035222.pdf "James Williams Marshall" (PDF). New York Times. February 6, 1910.]
* 

קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל יוליסס ס. גרנט
קטגוריה:בוגרי מכללת דיקינסון
קטגוריה:אמריקאים שנולדו ב-1822
קטגוריה:אמריקאים שנפטרו ב-1910
פרנק צ'ארלס אוסמרס

פרנק צ'ארלס אוסמרס (באנגלית: ; 30 בדצמבר 1907 – 21 במאי 1977) היה פוליטיקאי אמריקאי, חבר המפלגה הרפובליקנית שייצג את מחוז הקונגרס ה-9 של מדינת ניו ג'רזי בבית הנבחרים של ארצות הברית בשנים 1939–1943 ובשנים 1951–1965.

== ביוגרפיה ==
אוסמרס נולד בליאוניה, הוא למד בבית הספר הציבורי ובמכללת ויליאמס שבוויליאמסטאון במסצ'וסטס. הוא עסק בתכשיטנות.

אוסמרס היה חבר במועצת העיר האוורת' בניו ג'רזי בשנים 1930–1934 וכיהן כראש עיריית האוורת' בשנים 1935–1936. לאחר מכן היה חבר בבית המחוקקים של ניו ג'רזי בין השנים 1935–1937, ונבחר מטעם המפלגה הרפובליקנית בקונגרס השבעים ושש והשבעים ושבע, כיהן בתפקידו מ־3 בינואר 1939 עד 3 בינואר 1943.

בעודו חבר בקונגרס השבעים ושבע, נאלץ אוסמרס להתגייס לצבא וסיים את לימודיו בבית הספר לחי"ר בפורט בנינג שבג'ורג'יה, הוא הועמד לרשימה הלא פעילה על פי הוראת הנשיאות וסיים את כהונתו בקונגרס, אך לא היה מועמד לבחירה מחודשת לקונגרס השבעים ושמונה.

אוסמרס נכנס לתפקיד סגן שני באוגדת החי"ר, ב־4 בינואר 1943, עבר לחיל העשרים וארבע ושירת ב, ושוחרר משירות צבאי ב־22 בפברואר 1946. הוא שימש כמג"ם בחיל המילואים של הקצינים.

לאחר שחזר משירותו הצבאי חזר אוסמרס לעיסוקיו העסקיים לשעבר והתעניין גם בעסקי נדל"ן, ביטוח ופרסום. הוא נבחר לכהן בקונגרס השמונים ושניים, ב־6 בנובמבר 1951 וזאת כדי למלא את המשרה הפנויה שנגרמה עקב התפטרותו של חבר קונגרס אחר, ונבחר לכהן כחבר קונגרס בשישה הקונגרסים הבאים, וכיהן מ-6 בנובמבר 1951, עד 3 בינואר 1965 בשנת 1965 ניסה להיכנס לקונגרס השמונים ותשע, אך הדבר לא עלה בידו.

הוא היה מנהל מפעל במחוז ברגן, ניו ג'רזי בסוף שנות ה-60 ועסק בעסקי נדל"ן באנגלווד, ניו ג'רזי.

הוא התגורר בטנפלי, ניו ג'רזי, שם נפטר ב־21 במאי 1977, הוא נקבר בבית העלמין שבאנגלווד.

== קישורים חיצוניים ==

* [http://politicalgraveyard.com/bio/osburn-ostrowski.html#OSMERS פרנק צ'ארלס אוסמרס] באתר "PoliticalGraveyard.com" 
* 
* 

== הערות שוליים ==

קטגוריה:חברי בית המחוקקים של ניו ג'רזי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מניו ג'רזי
קטגוריה:ראשי עיריות בניו ג'רזי
קטגוריה:בוגרי ויליאמס קולג'
קטגוריה:אמריקאים שנולדו ב-1907
קטגוריה:אמריקאים שנפטרו ב-1977
חואן אפיטייה

חואן רמון אפיטייה-דְיוֹוֶה רוץ (בספרדית: Juan Ramón Epitié-Dyowe Roig; נולד ב-12 באוקטובר 1976) הוא כדורגלן עבר מגינאה המשוונית ששיחק בעמדת החלוץ.

==קריירת מועדונים==
אפיטייה התחיל את הקריירה שלו בפנה בקבוצות כדורגל מקומיות במנרסה, עיר הולדתו ובשנת הצטרף לפלאמוס מהליגה הרביעית. לאחר מכן שיחק בקאסטיון ובחטאפה ובגיל 22 הצטרף לקבוצת המילואים של ריאל מדריד וממנה עבר לזו של דפורטיבו אלאבס ב', אך לא זכה להגיע לקבוצות הראשונות של שני המועדונים.

בתחילת קיץ , אפיטייה סיכם בבני יהודה תל אביב ושיחק במדיה משחק אחד במסגרת גביע הטוטו, אך כעבור זמן קצר חתם במ.ס. אשדוד.

בעונת , אפיטייה חתם בדפורטיבו אלאבס והפעם שיחק בקבוצה הראשונה. אפיטייה, היה שותף לעליה של הקבוצה ללה ליגה בסיום העונה, אך כעבור זמן קצר לאחר מכן שוחרר מאלאבס וחזר לקדנציה שנייה בקאסטיון.

בינואר חזר לאלאבס, אך כעבור זמן קצר הושאל לקליפורניה ויקטורי.

==קריירה בינלאומית==
אפיטייה נולד בספרד להורים שמוצאם מגינאה המשוונית, ובזכות מוצא הוריו החליט לייצג את נבחרת גינאה המשוונית.

ב-11 באוקטובר 2003, אפיטייה ערך את הופעת הבכורה שלו בנבחרת בניצחון 0-1 נגד במסגרת מוקדמות מונדיאל 2006. ב-3 בספטמבר 2006, אפיטייה כבש את שער הבכורה שלו בנבחרת בניצחו 1-2 נגד (שער הניצחון נכבש על ידי רודולפו בודיפו בדקות האחרונות של המשחק).

==קישורים חיצוניים==

==הערות שוליים==

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:גינאה המשוונית: כדורגלנים
קטגוריה:גינאה המשוונית: חלוצי כדורגל
קטגוריה:כדורגלני חטאפה
קטגוריה:כדורגלני ריאל מדריד קסטיליה
קטגוריה:כדורגלני רקראטיבו ולבה
קטגוריה:כדורגלני ראסינג סנטנדר
קטגוריה:כדורגלני מועדון ספורט אשדוד
קטגוריה:כדורגלני בורגוס
קטגוריה:כדורגלני דפורטיבו אלאבס
קטגוריה:כדורגלני גואנגג'ואו סיטי
קטגוריה:כדורגלני נבחרת גינאה המשוונית
קטגוריה:כדורגלנים זרים בישראל
קטגוריה:ספורטאים ספרדים בישראל
קטגוריה:ספורטאים זרים בארצות הברית
קטגוריה:ספורטאים זרים בישראל
קטגוריה:אישים מגינאה המשוונית שנולדו ב-1976
קטגוריה:ספרדים שנולדו ב-1976
טחן עיטי

טחן עיטי (שם מדעי: Myliobatis aquila) הוא מין של בטאי ממשפחת הטחניים, המצוי במימי האוקיינוס האטלנטי המזרחי, מהים הצפוני עד חופי דרום אפריקה, במי הים התיכון וגם בדרום-מערב האוקיינוס ההודי. הוא יכול לצלול עד לעומק 800 מטר, אך לרוב נמצא בימים רדודים יותר, בקרבת החופים.

==תיאור==
מין זה הוא קרובו של הטחן קליפורני, אך הוא קטן ממנו בהרבה. הוא מגיע לאורך מרבי של 183 סנטימטרים עם מוטת סנפירי חזה של 80 סנטימטרים בממוצע. המשקל המרבי שתועד לטחן הוא 14.5 קילוגרם, קטן יחסית לבני משפחתו הענקיים ברובם. לטחן אף שטוח המופנה כלפי מעלה ולסתות בתחתית הגוף, המלאות בשיניים שטוחות וחזקות שנועדות למחוץ קונכיות. סנפירי החזה רחבים ומעוגלים בקצוות, בקצה הגב ישנו סנפיר גבי קטן והזנב דק ללא אונות סביבו. הטחן קבור רוב זמנו בחול, רובץ ומחפש סרטנים, רכיכות או תולעים למאכל, אם כי הוא מגוון גם בדגים שהוא תופס.

הטחן משריץ צאצאים שבוקעים בתוך בטן הנקבה (לרוב בין שלושה לשבעה) וניזונים מחלבון הביצים שלהם בתחילה, עד שהם יוצאים מהרחם.

לא ברור מה מצבו של הטחן, בשל היעדר נתונים טקסונומים מדויקים ובשל שהמצב תלוי באוכלוסיות שונות שנפגעים ברמות משתנות. בחופי צרפת למשל האוכלוסיות של הטחן הצטמצמו מאוד כתוצאה מדיג אינטנסיבי. לעומת זאת בחופי דרום אפריקה מצב השימור יציב.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:טחניים
קטגוריה:דגי האוקיינוס האטלנטי
קטגוריה:בעלי חיים שתוארו ב-1758
מיליובטיס

מיליובטיס (שם מדעי: Myliobatis; מילולית: "בטאי טוחן/מרסק") הוא סוג של דגי סחוס ממשפחת הטחניים, החיים לאורך מרבית הימים והאוקיינוסים למעט במרכז האוקיינוס השקט.

חלק מהמינים מגיעים עד לגודל של 1.8 מטר ומשקל של מעל 90 קילוגרם. הם בעלי גוף שטוח, סנפירי חזה רחבים וארוכים העוזרים להם לרחף במים, והם בעלי חוטם שפוף המשופע למעלה. הפה שלהם מצוי בתחתית גופם ובתוכו שיניים חזקות ושטוחות המיועדות למחוץ טרף קשה כמו צדפות או סרטנים. הטחנים משריצים צאצאים חיים, לרוב בין ארבעה לשבעה הניזונים מחלמון ביציהם בתוך גוף אמם ואז יוצאים לים.

לרוב הם חיים סביב קרקעית הים ומשתמשים בחוטמם כדי לרחרח ולהוציא טרף ממחבואו. הם אוכלים רכיכות שונות, סרטנים, חלזונות ים, תולעים ומדגים קטנים.

==מיון==
הסוג כולל 11 מינים קיימים:
* טחן עיטי (Myliobatis aquila)
* טחן קליפורני (Myliobatis californica)
* Myliobatis chilensis
* Myliobatis freminvillei
* Myliobatis goodei
* Myliobatis hamlyni
* Myliobatis longirostris
* Myliobatis peruvianus
* Myliobatis ridens
* טחן ניו זילנדי (Myliobatis tenuicaudatus)
* Myliobatis tobijei

עוד מינים שנכחדו:
* Myliobatis acutus
* Myliobatis affinis
* Myliobatis albestii
* Myliobatis altavillae
* Myliobatis altus
* Myliobatis americanus
* Myliobatis angustidens
* Myliobatis angustus
* Myliobatis arcuatus
* Myliobatis bellardii
* Myliobatis bilobatus
* Myliobatis bisulcus
* Myliobatis bothriodon
* Myliobatis canaliculatus
* Myliobatis colei
* Myliobatis crassidens
* Myliobatis dimorphus
* Myliobatis dispar
* Myliobatis dixoni
* Myliobatis elatus
* Myliobatis enormis
* Myliobatis erctensis
* Myliobatis fastigiatus
* Myliobatis fraasi 
* Myliobatis frangens
* Myliobatis funiculatus
* Myliobatis gigas
* Myliobatis girondicus
* Myliobatis goniopleurus
* Myliobatis granulosus
* Myliobatis haueri
* Myliobatis holmesii
* Myliobatis intermedius
* Myliobatis kummeli
* Myliobatis lagaillardei
* Myliobatis lateralis
* Myliobatis leidyi
* Myliobatis leognanensis
* Myliobatis lepersonnei
* Myliobatis llopisi
* Myliobatis magister
* Myliobatis marginalis
* Myliobatis merriami
* Myliobatis meyeri
* Myliobatis micropleurus
* Myliobatis microrhizus
* Myliobatis miocenicus
* Myliobatis mokattamensis
* Myliobatis monnieri
* Myliobatis moorabbinensis
* Myliobatis mordax
* Myliobatis moutai
* Myliobatis nzadinensis
* Myliobatis oweni
* Myliobatis pachyodon
* Myliobatis pachyrhizodus
* Myliobatis pentoni
* Myliobatis placentinus
* Myliobatis plicatilis
* Myliobatis prenticei
* Myliobatis raouxi
* Myliobatis rima
* Myliobatis rivierei
* Myliobatis rugosus
* Myliobatis salentinus
* Myliobatis semperei
* Myliobatis sendaicus
* Myliobatis serratus
* Myliobatis sinhaleyus
* Myliobatis stokesii
* Myliobatis striatus
* Myliobatis strobeli
* Myliobatis testae
* Myliobatis tewarii
* Myliobatis toliapicus
* Myliobatis transversalis
* Myliobatis tumidens
* Myliobatis undulatus
* Myliobatis vicomicanus
* Myliobatis wurnoensis

==קישורים חיצוניים==

<gallery>
קובץ:Myliobatis australis seal rocks.jpg
קובץ:Myliobatis aquila Réunion.jpg
קובץ:Batray 300.jpg
קובץ:Myliobatis chilensis.jpg
</gallery>

קטגוריה:בעלי חיים שתוארו ב-1816
קטגוריה:טקסונים שתוארו בידי ז'ורז' קיווייה
קטגוריה:טחניים
איגור יאנצ'בסקי

איגור יאנצ'בסקי (במקדונית: Игор Јанчевски; נולד ב-16 בספטמבר 1974) הוא כדורגלן עבר מקדוני, ששיחק בעמדת הקשר.

==קריירה==
יאנצ'בסקי התחיל את הקריירה שלו בקבוצת הכדורגל של פרטיזן ברדיוב מליגת העל הסלובקית, אליה הצטרף בשנת . כעבור שנה יאנצ'בסקי חתם בוולדהוף מנדהיים מהליגה האזורית. שנה לאחר מכן, חתם בהרנטאלס מהליגה הבלגית השנייה.

בשנת יאנצ'בסקי חתם בברוטניו צ'יטלוק מליגת העל של בוסניה והרצגובינה. בשנת חתם בווארטקס ואראז'דין מליגת העל הקרואטית, עמה הגיע פעמיים לגמר הגביע הקרואטי, אך לא הצליחה לזכות.

בשנת 2005, יאנצ'בסקי חתם בדיארבקירספור מליגת העל הטורקית, אך לא זכה בה לדקות משחק ובינואר חתם בהפועל נצרת עילית מליגת העל בכדורגל. במדי נצרת עילית, רשם 11 הופעות ובסיום העונה שוחרר מהקבוצה לאחר שהקבוצה ירדה לליגה הלאומית.

בקיץ , חתם באנוסיס נאון פראלימני מליגת העל הקפריסאית, ואת הקריירה שלו סיים בצ'ליק זניצה. בשנת , פרש מכדורגל.

ב-9 בפברואר 2003, יאנצ'בסקי ערך את הופעת הבכורה שלו בנבחרת מקדוניה בתיקו 2-2 נגד . יאנצ'בסקי רשם 28 הופעות במדי הנבחרת.

==תארים==
; ברוטניו צ'יטלוק
*ליגת העל של בוסניה והרצגובינה: 

==קישורים חיצוניים==

קטגוריה:כדורגלנים מקדונים
קטגוריה:קשרי כדורגל מקדונים
קטגוריה:כדורגלני וולדהוף מנהיים
קטגוריה:כדורגלני דיארבקירספור
קטגוריה:כדורגלני הפועל נוף הגליל
קטגוריה:כדורגלני אנוסיס נאון פאראלימני
קטגוריה:כדורגלני צ'ליק זניצה
קטגוריה:כדורגלני נבחרת מקדוניה הצפונית
קטגוריה:כדורגלנים זרים בישראל
קטגוריה:ספורטאים זרים בסלובקיה
קטגוריה:ספורטאים מקדונים בבלגיה
קטגוריה:ספורטאים זרים בקרואטיה
קטגוריה:ספורטאים זרים בטורקיה
קטגוריה:ספורטאים מקדונים בישראל
קטגוריה:ספורטאים מקדונים בקפריסין
קטגוריה:ספורטאים זרים בבוסניה והרצגובינה
קטגוריה:מקדונים שנולדו ב-1974
שוף על הפרצוף

שוף על הפרצוף היא סדרת טלוויזיה מצוירת קומית ישראלית לילדים, ששודרה בערוץ הילדים בשנת 2001. הסדרה עוקבת אחר שני חייזרים שטסים בספינת חלל ומנסים להשתלט על כדור הארץ.

הסדרה כוללת עונה אחת בת 15 פרקים בני 4–5 דקות.

==עלילה==
הסדרה מספרת על הקיסר זולגאר ועוזרו פופקין אשר כבשו את היקום ומנסים לכבוש גם את כדור הארץ בכל פרק, אולם הילדים מכדור הארץ משבשים את תוכניותיהם.

==דמויות ומדבבים==
* יוסי פולק – זולגאר
* חיים אלמקיס – פופקין
* שירי גדני – ילדים

==שיר הפתיחה==
שיר הפתיחה בוצע על ידי יוסי פולק וחיים אלמקיס והולחן על ידי דני רייכנטל.

==שוף על השבת==
בעקבות הצלחת הסדרה, בשנים 2002–2003 שודרה בערוץ הילדים רצועת שידור ששודרה בשבתות בשם "שוף על השבת", בין הסדרות ששודרו ברצועה היו: ארתור, בנות הפאוור פאף, הרפתקאות ג'קי צ'אן ופוקימון.

==קישורים חיצוניים==

* 

== הערות שוליים ==

קטגוריה:סדרות טלוויזיה ישראליות שעלו לשידור בשנות ה-2000
קטגוריה:קומדיות מצבים ישראליות
קטגוריה:קומדיות מצבים מונפשות
קטגוריה:סדרות קומיות ישראליות לילדים
קטגוריה:סדרות הנפשה ישראליות
קטגוריה:ערוץ הילדים: תוכניות וסדרות
קטגוריה:רצועות שידור בטלוויזיה בישראל
Manzara

"Manzara" (באנגלית: "The View"; בעברית: "הַנּוֹף") הוא שיר שהוקלט על ידי הזמרת-יוצרת הטורקייה איילין ג'ושקון ביחד עם הזמרת-יוצרת האנדה ינר.<ref name=":0"></ref> השיר יצא לאור ב-4 במאי 2018, כסינגל השני מתוך האלבום, (2018).<ref name=":0" /> השיר הפך ללהיט בין-לאומי והקליפ שלו נחשב לאחד מהנצפים בהיסטוריה של טורקיה.<ref name=":1"></ref>

השיר הגיע למקום הראשון בטורקיה טופ 20 והיה לאחד מהלהיטים המצליחים ביותר במדינה בשנת 2018.<ref></ref>

== רקע וכתיבה ==
במקור, הוציאה ג'ושקון את אלבומה (2018), ב-27 באפריל 2018, תוך שבחרה להוציא את שיר הנושא "Sinsirella", כסינגל המוביל מתוכו.<ref></ref> בהמשך, נחשף כי הקליטה שיר ביחד עם האנדה ינר, שהיווה כסינגל השני מתוך האלבום ולווה בווידאו קליפ מצליח שעזר בקידום האלבום.<ref name=":1" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות.<ref></ref>

== וידאו קליפ ==
הווידאו קליפ הנלווה של "Manzara" הועלה לערוץ היוטיוב הרשמי של איילין ג'ושקון ב-4 במאי 2018, ביום צאתו של השיר כסינגל.<ref name=":1" /> בתחילתו, ניתן לראות את השתיים כשהן בסצנה מעצימה, תוך שהן לבושות בבגדים שעוצבו במיוחד עבורן.<ref name=":1" /> בהמשך הקליפ, ניתן לראותן כשהן מחליפות תלבושות שוב ושוב.<ref name=":1" />

נכון לאוגוסט 2023 עומד מונה הצפיות של הקליפ על למעלה מ-170 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|4 במאי 2018
|הזרמת מוזיקה • הורדה דיגיטלית
|AC
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי איילין ג'ושקון
קטגוריה:שירי האנדה ינר
קטגוריה:דואטים
קטגוריה:שירים בטורקית
Mariah en Español

Mariah en Español (בעברית: מריה קארי בספרדית) הוא אלבום אוסף ומיני-אלבום השני של הזמרת-יוצרת האמריקאית מריה קארי.<ref name=":0"></ref> המיני-אלבום יצא לאור ב-4 בספטמבר 2020, על ידי חברת התקליטים קולומביה רקורדס.<ref name=":0" /> המיני-אלבום יצא במסגרת 30 שנה לקריירה של קארי.<ref name=":0" />

== רקע ==
את המיני-אלבום הקליטה קארי משנת 1993 עד שנת 1997. כלומר, נכללו בו אוסף של שירי בספרדית שלקוחים מתוך אלבומי האולפן שלה Music Box,<ref></ref> Daydream,<ref></ref> ו-Butterfly.<ref></ref> בסמוך לצאתו, עלה המיני-אלבום לרשת הזרמת המדיה אייטונס, תוך שהיה זמין לרכישה מוקדמת שם.<ref></ref>

במיני-אלבום נכללת גרסה בשפה הספרדית ללהיט של קארי "Hero", תוך שישנן גרסאות שונות של שאר שיריה הלקוחים מאותם האלבומים שצוינו לעיל.<ref name=":0" />

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|4 בספטמבר 2020
|הזרמת מוזיקה • הורדה דיגיטלית
|קולומביה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי אוסף מ-2020
קטגוריה:מיני-אלבומים מ-2020
קטגוריה:אלבומי מריה קארי
קטגוריה:אלבומי אוסף בספרדית
קטגוריה:מיני-אלבומים בספרדית
קטגוריה:מיני-אלבומי חברת קולומביה רקורדס
The Live Debut – 1990

The Live Debut – 1990 (בעברית: הופעת הבכורה – 1990) הוא אלבום הופעה ומיני-אלבום השני של הזמרת-יוצרת האמריקאית מריה קארי.<ref name=":1"></ref><ref name=":2"></ref> המיני-אלבום יצא לאור ב-17 ביולי 2020, על ידי חברת התקליטים קולומביה רקורדס.<ref name=":1" /><ref name=":2" /> המיני-אלבום יצא במסגרת 30 שנה לקריירה של קארי.<ref name=":1" /><ref name=":2" />

== רקע ==
בשנת 1990, הוציאה מריה קארי את אלבום הבכורה שלה שנקרא על שמה Mariah Carey, על ידי חברת התקליטים קולומביה רקורדס.<ref name=":1" /><ref name=":2" /> למרות שהאלבום זכה להצלחה מסחרית, לאחר שנמכר ביותר מ-15 מיליון עותקים ברחבי העולם וקיבל תעודת תשע פלטינה מטעם איגוד תעשיית ההקלטות האמריקאי (RIAA), היא לא יצאה לסיבוב הופעות לקידום האלבום.<ref name=":0"></ref>

מיני-אלבום זה, מהווה גשר לאותה התקופה בה לא יצאה קארי לסיבוב הופעות והוא יצא במהדורה אקסקלוסיבית לרגל 30 שנה לקריירה שלה.<ref></ref><ref></ref><ref></ref>

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|17 ביולי 2020
|הזרמת מוזיקה • הורדה דיגיטלית
|קולומביה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי הופעה מ-2020
קטגוריה:מיני-אלבומים מ-2020
קטגוריה:אלבומי מריה קארי
קטגוריה:אלבומי הופעה באנגלית
קטגוריה:מיני-אלבומים באנגלית
קטגוריה:מיני-אלבומי חברת קולומביה רקורדס
יחסי בהוטן–צ'ילה

יחסי בהוטן–צ'ילה הם היחסים הבילטרליים שבין ממלכת בהוטן לבין הרפובליקה של צ'ילה. כיום לא מתקיימים יחסים דיפלומטיים רשמיים בין שתי המדינות, ושתי המדינות לא מיוצגות האחת אצל השנייה, לא בדרג השגרירות ולא בדרג הקונסוליה. זאת כחלק ממדיניות ההתבדלות של בהוטן, שמגבילה את כמות המדינות שבהוטן מקיימת איתם יחסים. למרות זאת, שתי המדינות חברות באו"ם ובארגונים בינלאומיים נוספים.

== הערות שוליים ==
Pussy Talk

Pussy Talk הוא סינגל שהוקלט על ידי צמד בנות היפ-הופ סיטי גירלז, ביחד עם הראפרית האמריקאית דוג'ה קאט, מתוך האלבום, City on Lock.<ref name=":0"></ref> השיר יצא לאור ב-6 ביולי 2020, על ידי חברות התקליטים קפיטול רקורדס, קוואליטי קונטרול מיוזיק ומוטאון, כסינגל השני מתוך אלבום.<ref name=":0" />

השיר הגיע למקום ה-23 במצעד השירים מתחת להוט 100.<ref></ref>

== רקע וכתיבה ==
השיר נכתב על ידי קארשה בראונלי, ג'טביה ג'ונסון, דוג'ה קאט, ג'ושוע לואלן וטיירון רובינסון והופק על ידי ג'ושוע לואלן גם כן.<ref></ref><ref></ref> השיר יצא בשנת 2020, במהלך מגפת הקורונה, תוך שצולם לו וידאו קליפ רשמי ומלא, שנועד לעזור בקידום שלו הן מבחינה מסחרית והן מבחינת מצעדים.<ref name=":1"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של סיטי גירלז ב-6 ביולי 2020, ביום צאתו של השיר כסינגל.<ref name=":1" /> בתחילת הקליפ, ניתן לראות נעל עקב בצבע שחור, עם בטנה בצבע אדום, תוך שניתן לראות את שתי הבנות מסיטי גירלז רוקדות לצלילי השיר.<ref name=":1" /> בהמשך, ניתן לראות גם את דוג'ה קאט.<ref name=":1" />

נכון למאי 2020, מונה הצפיות של הקליפ עומד על למעלה מ-7.4 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים על מיניות
מלקולם היל

מלקולם היל (באנגלית: Malcolm Hill; נולד ב-26 באוקטובר 1995; בסנט לואיס, מיזורי) הוא כדורסלן אמריקאי, המשחק בעמדת הסמול פורוורד בקבוצת שיקגו בולס מה-NBA.

== קריירה ==
היל החל את הקריירה בשנת 2013 באוניברסיטת אילינוי.

לאחר שסיים את לימודיו בשנת 2017, הצטרף אל קבוצת אוקלהומה סיטי ת'אנדר במסגרת ליגת הקיץ של ה-NBA.

בחודש יולי 2017, חתם בקבוצת סטאר הוטשוטס מליגת הכדורסל הפיליפינית.

בחודש ספטמבר 2017, חתם בקבוצת טלקום בון מהבונדסליגה הגרמנית<ref></ref><ref></ref>.

בקיץ 2018, שיחק במדיה של קבוצת יוטה ג'אז במסגרת ליגת הקיץ של ה-NBA.

בעונת 2018/2019, חתם בקבוצת ריסן לודוויגסבורג מהבונדסליגה הגרמנית.

בעונת 2019/2020, חתם בקבוצת אסטנה המשחקת בליגת העל הקזחית ובליגה המאוחדת של VTB<ref></ref>.

בעונת 2020/2021, חתם בקבוצת הפועל ירושלים מליגת העל הישראלית<ref></ref>.

== קישורים חיצוניים ==

* [https://basket.co.il/player.asp?PlayerId=12515 פרופיל], באתר מנהלת ליגת העל בכדורסל
* [https://basketball.realgm.com/player/Malcolm-Hill/Summary/56659 סטטיסטיקות], באתר Realgm.com

== הערות שוליים ==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מיזורי: כדורסלנים
קטגוריה:כדורסלני אוניברסיטת אילינוי באורבנה-שמפיין
קטגוריה:כדורסלני טלקום בון
קטגוריה:כדורסלני ריזן לודוויגסבורג
קטגוריה:כדורסלני הפועל ירושלים
קטגוריה:כדורסלני ברמינגהאם סקוואדרון
קטגוריה:כדורסלני אטלנטה הוקס
קטגוריה:כדורסלני שיקגו בולס
קטגוריה:אמריקאים שנולדו ב-1995
Tidal (אלבום)

Tidal הוא אלבום הבכורה של הזמרת האמריקאית פיונה אפל. האלבום יצא לאור ב-23 ביולי 1996 דרך חברת התקליטים Work Group.

מהאלבום יצאו שישה סינגלים, כאשר הפופולרי מביניהם היה השיר Criminal, שזכה בפרס גראמי לביצוע הרוק הטוב ביותר של זמרת בשנת 1998.<ref></ref> בשנת 2010 דורג האלבום במקום ה-83 ברשימת האלבומים הטובים ביותר של שנות ה-90 של המגזין רולינג סטון,<ref></ref> והופיע בספר "1001 Albums You Must Hear Before You Die".<ref></ref>

עד יולי 2016, 20 שנה לאחר הוצאתו, מכר האלבום מעל ל-2.9 מיליון עותקים בארצות הברית.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בכורה מ-1996
קטגוריה:אלבומי פיונה אפל
קטגוריה:אלבומים באנגלית
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
When the Pawn...

When the Pawn Hits the Conflicts He Thinks Like a King What He Knows Throws the Blows When He Goes to the Fight and He'll Win the Whole Thing 'fore He Enters the Ring There's No Body to Batter When Your Mind Is Your Might So When You Go Solo, You Hold Your Own Hand and Remember That Depth Is the Greatest of Heights and If You Know Where You Stand, Then You Know Where to Land and If You Fall It Won't Matter, Cuz You'll Know That You're Right או בקיצור When the Pawn... הוא אלבום האולפן השני של הזמרת האמריקאית פיונה אפל. האלבום, שנכתב כולו על ידי אפל והופק על ידי ג'ון בריאון, יצא לאור ב-9 בנובמבר 1999 דרך חברת התקליטים אפיק רקורדס.

בשנת 2010 המגזין ספין דירג את האלבום במקום ה-106 ברשימת "האלבומים הטובים ביותר ב-25 השנים האחרונות",<ref></ref> ובשנת 2020 המגזין רולינג סטון דירג אותו במקום ה-108 ברשימת "500 האלבומים הטובים היותר בכל הזמנים".<ref></ref> האלבום הועמד לפרס גראמי לאלבום האלטרנטיבי הטוב ביותר.<ref></ref>

== שם האלבום ==
שם האלבום הוא שיר שכתבה אפל כתגובה לביקורות השליליות שהתקבלו מקוראי המגזין ספין על כתבה לא מחמיאה שנכתבה על אודותיה בשנת 1997.<ref></ref>

עם הוצאתו, שבר האלבום את השיא עבור שם האלבום הארוך ביותר, כאשר שמו כולל 444 תווים. השיא הוחזק לפני כן על ידי אחת ההוצאות של סדרת האלבומים The Best... Album in the World...Ever!.<ref></ref> השיא נשבר מאוחר יותר בשנת 2008 על ידי האלבום The Boy Bands Have Won של הלהקה צ'מבוומבה, ששמו המלא כולל 865 תווים, כמעט פי שניים משם אלבומה של אפל.

שם האלבום המלא הוא:

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי פיונה אפל
קטגוריה:אלבומים באנגלית
קטגוריה:אלבומי חברת אפיק רקורדס
Extraordinary Machine

Extraordinary Machine הוא אלבום האולפן השלישי של הזמרת האמריקאית פיונה אפל. האלבום יצא לאור ב-4 באוקטובר 2005 דרך חברת התקליטים אפיק רקורדס. האלבום תוכנן תחילה לצאת לאור בשנת 2003, אך הוצאתו נדחתה מספר פעמים ללא הסבר מטעם חברת התקליטים, מה שהוביל להשערות לגבי סכסוך בין החברה לבין אפל, ואף נעשו ניסיונות מצד מעריציה לשכנע את חברת התקליטים להוציא את האלבום.<ref></ref>

האלבום הועמד לפרס גראמי לאלבום הפופ הווקאלי הטוב ביותר בשנת 2006.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי פיונה אפל
קטגוריה:אלבומים באנגלית
קטגוריה:אלבומי חברת אפיק רקורדס
קלאקסוויק (כדורגל)

סודורוי נגד קלאקסוויק בליגה, יוני 2012 (קלאקסוויק בלבן)
מועדון ספורט קלאקסוויק (בפארואזית: Klaksvíkar Ítróttarfelag), הידוע בכינויו KÍ, הוא מועדון כדורגל מקצועני מאיי פארו שבסיסו בקלאקסוויק.

המועדון נוסד בשנת 1904 והוא אחד ממועדוני הכדורגל המצליחים באיי פארו, לאחר שזכה 18 פעמים בפרמייר ליג של איי פארו ושש פעמים בגביע איי פארו.

==היסטוריה==
הקבוצה זכתה בעונת הפתיחה של הליגה באיי פארו בשנת 1942.<ref></ref> בשנת 1992, קלאקסוויק השתתפה לראשונה במפעלים האירופיים<ref></ref> והתמודדה בסיבוב המוקדמות של ליגת האלופות מול סקונטו ריגה הלטבית, שם הפסידה 1–6. <ref></ref>

בשל זכייתה בדאבל בשנת 1999, קלאקסוויק הגיעה לסך כולל של 17 תוארי ליגה, שיא באותה תקופה.<ref name="uefa2"></ref> עם זאת, קלאקסוויק לא זכתה בשום תוארי ליגה עד 2019, ולמרות שהיא החזיקה בשיא תוארי הליגה מאז שנות החמישים, שיא זה הושווה על ידי HB.<ref name="uefa1"></ref>

ביולי 2009 החתימה קלאקסוויק את טודי ג'ונסון ואת אטלי דנילסן המקומי להמשך העונה. בסוף עונת 2008/2009 הקבוצה נשרה לראשונה בהיסטוריה של המועדון לליגת המשנה של איי פארו.

בשנת 2010 קלאקסוויק סיימה ראשונה בליגה וחזרה לליגת העל לקראת עונת 2011. לאחר עונה זו מונה המאמן האיסלנדי פאול גודלאוגסון.

בשנת 2012 סיימה במקום הרביעי. הקבוצה הייתה הקבוצה ההתקפית החזקה ביותר בליגה, כשכבשה 59 שערים ב-27 משחקים. פול קלטסקארד כבש 22 שערים והיה מלך השערים. בהרכב לעונת 2013.

בשנת 2013 הקבוצה העפילה לחצי גמר הגביע, וסיימה את עונת הליגה במקום השמיני.

לקראת עונת 2015 מונה מיקיאל תומאסן למאמן החדש. הוא הטמיע מערכת חדשה, זרה לרוב השחקנים. הקבוצה חוותה התחלה קשה, אך שיפרה את רמת המשחק בהמשך העונה, וסיימה בחלק העליון של טבלת הליגה.

בשנת 2019 הקבוצה העפילה לראשונה לסיבוב המוקדמות השני בליגה האירופית ובתום העונה זכתה באליפות ראשונה מזה 20 שנה.<ref>[https://www.flashscores.co.uk/match/jcs1aHQP/#match-summary KÍ 0–0 Riteriai, KÍ advance on away goals], 16/07/19, flashscores.com</ref>

בשנת 2020 הם הפכו לקבוצה הראשונה מאיי פארו שהעפילה לסיבוב הפלייאוף בליגה האירופית בכך שניצחה את דינמו טביליסי בסיבוב המוקדמות השלישי, שהייתה גם הפעם הראשונה של הקבוצה באותו סיבוב.

בעונת 2023/2024 העפילה לסיבוב השלישי במוקדמות ליגת האלופות לאחר שגברה 3-0 במשחק חוץ על פרנצווארוש, וניצחה בדו-קרב פנדלים את האקן השוודית. הניצחון הבטיח לקבוצה שלב בתים אירופי, וזו תהיה הקבוצה הראשונה מאיי פארו שתשתתף בשלב בתים אירופי כלשהו.

==אצטדיון==
קלאקסוויק מארחת את משחקיה באצטדיון Við Djúpumýrar, אצטדיון עם קיבולת של 530 מקומות ישיבה.<ref></ref>

==תארים==
* ליגת העל של איי פארו
** זכייה (21): 1942, 1945, 1952, 1953, 1954, 1956, 1957, 1958, 1961, 1966, 1967, 1968, 1969, 1970, 1972, 1991, 1999, 2019, 2021, 2022, 2023
** סגנות (14): 1947, 1951, 1959, 1961, 1962, 1963, 1971, 1973, 1974, 1975, 1996, 1998, 2016, 2017
* גביע איי פארו
** זכייה (6): 1966, 1967, 1990, 1994, 1999, 2016
** סגנות (9): 1955, 1957, 1973, 1976, 1979, 1992, 1998, 2001, 2006
* הסופרקאפ של איי פארו
** זכייה (2): 2020, 2022
** סגנות (1): 2017

==קישורים חיצוניים==

* 

==הערות שוליים==

קטגוריה:קבוצות כדורגל שהוקמו ב-1904
קטגוריה:קבוצות כדורגל מאיי פארו
אוטיליה

אוטיליה ברומה (ברומנית: Otilia Brumă, נולדה ב-13 ביוני 1992) ידועה פשוט כאוטיליה, היא זמרת-יוצרת רומנייה.<ref name=":0"></ref> בספטמבר 2014, הוציאה את הלהיט הבינלאומי "Bilionera", שהפך לאחד מהשירים המצליחים ביותר בשנת צאתו ולאחד מהשירים הרומניים המצליחים ביותר בכל הזמנים, עם למעלה מ-450 מיליון צפיות ביוטיוב.<ref name=":1"></ref>

בשנת 2016, שנתיים לאחר צאתו של "Bilionera", הוציאה את הלהיט "Diamante", שזכה להצלחה גם כן.<ref name=":2"></ref>

== ביוגרפיה ==
אוטיליה נולדה ב-13 ביוני 1992 ברובע סוצ'אבה ברומניה.<ref><span data-segmentid="60" class="cx-segment">למיי</span></ref> היא התעניינה במוזיקה כבר בגיל צעיר. העניין שלה במוזיקה התגלה על ידי המורה הראשון שלה למוזיקה והוא עזר לה להתקדם ולהפוך למוזיקאית. אוטיליה למדה במכללה הלאומית הרומנית, תוך שהיא עבדה בטלוויזיות המקומיות.<ref name=":0" />

היא החלה להפיץ את שיריה בגיל 17 ושם הבמה הראשון שלה, "ביג'ו", הוחלף ל"אוטיליה" בשנת 2013, כאשר נודע לה שבאמריקה יש זמר בעל אותו השם.<ref name=":0" />

== קריירה ==
בשנת 2012, היא עשתה את הופעת הבכורה שלה עם השיר "All The Stars".<ref></ref> לפני כן, הוציאה את "Share This Love For Life".<ref></ref> מאוחר יותר, ביוני 2013, יצא שירה "French Kiss". ואז, בנובמבר 2013, הופצו השירים "Russian Dream" ו-"On Fire".<ref></ref><ref></ref> בהמשך, החלה אוטיליה לעבוד עם ג'ייהאפס רקורדס. שירה "Bilionera", שהיה להיט בכל המצעדים העולמיים, יצא ב-20 בפברואר 2014.<ref>המצליחים ביותר בשנה בה הוא יצא, ולאחד מהשירים הרומניים המצליחים</ref><ref>ביו</ref> השיר הפך לאחד מהשירים המצליחים ביותר בשנה בה הוא יצא, ולאחד מהשירים הרומניים המצליחים ביותר בכל הזמנים.<ref name=":1" />

לאחר מכן, יצא השיר "Balım",<ref></ref> והשיר "Aventura".<ref></ref> לקראת סוף 2015, הוציאה את "Iubire adevarata",<ref></ref> ואת "Passion".<ref></ref> באפריל 2016, הוציאה את הלהיט "Diamante", שהצליח לשחזר את הצלחת להיטה "Bilionera".<ref name=":2" /> לאחר מכן, יצאו "Wine My Body",<ref></ref> ו-"Prisionera",<ref></ref> שזכו להצלחה ברחבי העולם. בסוף שנת 2017, הוציאה את הרמיקס לשיר "Sleepless Nights", שלווה גם בווידאו קליפ.<ref></ref> בתחילת 2018, הוציאה את "Frunze",<ref></ref> ואת "Devoción".<ref></ref>

בהמשך, שיתפה פעולה עם דיג'יי פליי בשיר "I Don't Know",<ref></ref> והוציאה לבסוף את השיר "Adelante", שזכה ללמעלה מ-50 מיליון צפיות.<ref></ref>

== קישורים חיצוניים ==

* 

== הערות שוליים ==

קטגוריה:דוגמניות רומניות
קטגוריה:זמרות רומניות
קטגוריה:רומנים שנולדו ב-1992
Bilionera

Bilionera (בעברית: מיליארדרית) הוא סינגל שהוקלט על ידי הזמרת-יוצרת הרומנייה אוטיליה.<ref name=":0"></ref> השיר יצא לאור ב-10 בספטמבר 2014, על ידי חברת התקליטים ג'ייהאפס רקורדס, כסינגל שלא מתוך אלבום.<ref name=":0" /> בנוסף לגרסתו המקורית של השיר, יצאו גם כמה גרסאות רמיקס שלו שפורסמו בספוטיפיי.<ref></ref>

השיר הגיע למקום ה-17 במצעד השירים של רומניה.<ref></ref>

== רקע וכתיבה ==
השיר נכתב על ידי מייק וולס, עמנואלה אונצ'ה ואנדריי ויטאן והופק על ידי רמון ופרסטון (ROU).<ref name=":1"></ref> השיר בדיוק כמו השם שלו, מדבר על הכמיהה של אוטיליה להיות מיליארדרית, תוך שהיא מדברת על הכמיהות הנוספות שלה ועל הדברים שהיא מעוניינת להשיג ולעשות.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18 מיליון השמעות.<ref></ref><ref></ref>

== וידאו קליפ ==
הווידאו קליפ הרשמי של השיר פורסם ב-10 בספטמבר 2014, בערוץ היוטיוב של ג'ייהאפס רקורדס.<ref name=":2"></ref> לאורכו של הקליפ, ניתן לראות את אוטיליה ביחד עם רקדני ליווי נוספים, מבצעים תנועות ריקוד שונות לפי הצלילים של השיר, תוך שניתן לראותה שרה את השיר ומבצעת תנועות ריקוד שונות גם כן.<ref name=":2" />

נכון למאי 2021, מונה הצפיות של הקליפ עומד על למעלה מ-455 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 בספטמבר 2014
|הזרמת מוזיקה • הורדה דיגיטלית
|ג'ייהאפס
|<ref name=":2" />
|}

== קישורים חיצוניים ==

== הערות שוליים ==

קטגוריה:שירים באנגלית
קטגוריה:שירים בספרדית
קטגוריה:שירים על כסף
Diamante

Diamante (בעברית: יהלום) הוא סינגל שהוקלט על ידי הזמרת-יוצרת הרומנייה אוטיליה.<ref name=":0"></ref> השיר יצא לאור ב-6 באפריל 2016, על ידי חברות התקליטים ג'ייהאפס רקורדס ורוטון מיוזיק, כסינגל שלא מתוך אלבום.<ref name=":0" /> בנוסף לגרסתו המקורית של השיר, יצאו גם כמה גרסאות רמיקס שלו שפורסמו בספוטיפיי.<ref></ref><ref></ref>

הצלחתו של השיר התבטאה בעיקר בכמות הצפיות שהצליח לצבור ביוטיוב; למעלה מ-50 מיליון בסך הכול.<ref name=":1"></ref>

== רקע וכתיבה ==
השיר נכתב על ידי דראגו דמשה, ראדו בייסן, ניקולא סטן, ויקטור אלסטאני וסילבי פדורארו והופק על ידי פינק אלפנט ומטרופוליטן.<ref name=":2"></ref> השיר בעצם ממשיך את הקו של הלהיט הבינלאומי שלה "Bilionera", משנת 2014, שמדבר על כסף, תוך שהפעם אוטיליה שרה על יהלומים.<ref name=":2" /><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.9 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-6 באפריל 2016, בערוץ היוטיוב של רוטון מיוזיק ולא בערוץ היוטיוב של ג'ייהאפס רקורדס.<ref name=":1" /> לאורכו של הקליפ, ניתן לראות את אוטיליה כשהיא לובשת בגדי יוקרה ורוקדת לצלילי השיר, תוך שישנן סצנות בהן היא רוקדת עם גבר.<ref name=":1" />

נכון לספטמבר 2020, מונה הצפיות של הקליפ עומד על למעלה מ-55 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|6 באפריל 2016
|הזרמת מוזיקה • הורדה דיגיטלית
|ג'ייהאפס • רוטון
|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירים בספרדית
קטגוריה:שירים על יהלומים
Next Insurance

Next Insurance היא חברת ביטוח דיגיטלית אמריקאית המתמקדת בביטוח עסקים קטנים. 

==היסטוריה==
החברה הוקמה כחברת הזנק ישראלית בשנת 2016 על ידי היזמים גיא גולדשטיין (מנכ"ל החברה), אלון חורי (סמנכ"ל טכנולוגיה) וניסים טפירו (סגן נשיא למחקר ופיתוח). החברה מעסיקה, נכון לספטמבר 2022, כ-750 עובדים. מיקוד החברה הוא עסקים קטנים כגון מאמני כושר, חנויות, סוכני נדל"ן, מסעדות ועוד. לעסקים אלו החברה מספקת כיסויים ביטוחיים כגון ביטוח עסק, ביטוח אחריות מקצועית, ביטוח כלים וציוד וביטוחים נוספים.

מטה החברה שוכן בפאלו אלטו, קליפורניה ומשרדה המרכזי בישראל שוכן בכפר סבא.

החברה היא "חד קרן", כינוי המוענק בתעשיית ההייטק לחברות הזנק פרטית המגיעות לשווי של מעל מיליארד דולר אמריקאי. החברה הגיעה לנקודת ציון זו לאחר שגייסה סכום של 250 מיליון דולר בחודש ספטמבר 2019.

החברה גייסה עד היום הון בסך 881 מיליון דולר בחמישה סבבי גיוס. הסיבוב השישי (Series E) על סך 250 מיליון דולר נוספים הוכרז בחודש מרץ 2021 והביא את החברה לשווי שוק של מעל 4 מיליארד דולר. גיוסי החברה הגיעו הן מקרנות הון סיכון כגון TLV Partners ו-Oren Ventures של המשקיע הישראלי אורן זאב, Group 11 של דובי פרנסס והן מקרונות השקעה של חברות, כדוגמת קרן ההשקעות של חברת האשראי אמריקן אקספרס או קרן ההשקעות של חברת הביטוח Munich Re.

==קישורים חיצוניים==
* 

==הערות שוליים==

קטגוריה:חברות תוכנה אמריקאיות
קטגוריה:חברות ביטוח
קטגוריה:חברות חד קרן
Form-based code

דוגמה לתיקון שטח ציבורי לרחובות ציבוריים על פי שיטת Form-based code
שיטת Form-based code היא שיטה בתחום העירוניות החדשה לוויסות פיתוח קרקעות לצורך השגת צורה עירונית ספציפית. Form-based code נועדה לטפח תוצאות מובנות צפויות ותחום ציבורי איכותי על ידי שימוש בצורה פיזית (על פי התורה של עירוב שימושים) תוך התמקדות פחותה בשימוש קרקע באמצעות תקנות עירוניות. Form-based code היא אמצעי לסידור "בלאגן עירוני" אך לא קו מנחה עבור ישוב כלשהו, עיר, כפר או מחוז כלשהו ומציעה חלופה של אזורים קונבנציונליים. Form-based code משמשת בתור מענה חדש לאתגרים המודרניים של התפשטות עירונית, בלייה עירונית, הידרדרות השכונות ההיסטוריות העירוניות, והזנחת בטיחות הולכי הרגל בזמן של פיתוח עירוני כלשהו. המסורת פחתה כמדריך לדפוסי פיתוח, והאימוץ הנרחב של ערים בתקנות יעוד לשימוש חד פעמי הרתיע את העירוניות הקומפקטית וההליכה. בשנת 2004 הוקם בוושינגטון הבירה, ארצות הברית "המכון לשיטת Form-based code" העוסק מאז בפיתוח, ידע, ומחקר של שיטה זו. בעקבותיו הוקם: "המרכז ללימודי טרנסקטורה יישומית - (CATS)" המקדם הבנה של הסביבה הבנויה כחלק משילובה בתוך הסביבה הטבעית באמצעות מתודולוגיית התכנון של המעבר הכפרי-עירוני. ארגונים אלו עוסקים בשיתוף פעולה עם הקונגרס לעירוניות חדשה.

== קישורים חיצוניים ==
* [https://formbasedcodes.org/ המכון לשיטת Form-based code]
* [https://transect.org/index.html המרכז ללימודי טרנסקטורה יישומית (CATS)]
* [https://web.archive.org/web/20190911030238/https://www.cnu.org/ CNU - הקונגרס לעירוניות חדשה]

קטגוריה:עירוניות חדשה
קטגוריה:עיצוב עירוני
קטגוריה:שמירת הסביבה
קטגוריה:תחבורה בת קיימא
קטגוריה:תכנון עירוני
מרכז העסקים הראשי של מנאמה

מבט לילי על אזור מרכז העסקים הראשי של מנאמה ומרכז הסחר העולמי של בחריין.
מרכז העסקים הראשי של מנאמה (CBD) ממוקם במרכז מנאמה, בירת בחריין. רבים ממלונות העיר, בנייני משרדים, חנויות ומסעדות<ref></ref> ממוקמים באזור זה. הוא שוכן לאורך החוף הצפוני של מנאמה.

מרכז העסקים הראשי נחשב לאחד מאזורי הקניות הטובים בעיר; בין מתחמי הקניות הבולטים באזור נמצא שוק מנאמה , הממוקם ליד באב אל בחריין (שער בחריין), וקניון מודה המכיל בתוכו מותגי יוקרה.

בנוסף, שוכנים בו גם מרכז הסחר העולמי של בחריין והמתחם הפיננסי של בחריין , שם ממוקמים המגדלים הגבוהים ביותר במדינה.

== ראו גם ==
* מרכז עסקים ראשי
* מנאמה

==קישורים חיצוניים==
* 

== הערות שוליים ==

מנאמה
קטגוריה:בחריין: כלכלה
קטגוריה:מנאמה
קאנט 13

קאנט 13 (באיטלקית: CANT 13) היה מטוס ימי דו-כנפי מסוג "מטוס אמפיבי" וחד-מנועי שהוגדר כמפציץ קל מתוצרת חטיבת כלי הטיס של יצרנית המטוסים האיטלקית Cantieri Riuniti dell'Adriatico (שם רשמי: Cantieri Riuniti dell'Adriatico C.R.D.A) אשר אב הטיפוס ערך את טיסת הבכורה ב-1925

מנהל התכנון והייצור היה המהנדס האווירונאוטי "Raffaele Conflenti" .

==ממאפייני "קאנט 13"==
* יוצרו 2 יחידות עבור הצי המלכותי האיטלקי
* "קאנט 13" היה מטוס ימי הבנוי מגוף מרכזי בולט. גוף המטוס התאפיין בתא טייס פתוח במצב קדמי שהסתיים מאחור בזנב צלב חד צדדי ובמישור אופקי מהודק.
* תצורת הכנף הייתה דו-כנפית, עם כנפיים בגודל שווה המחוברות זו לזו על ידי סדרה של תמוכות ומוטות
* ההנעה הופקדה על מנוע יחיד המותקן בתצורת דחיפה על הטירה הצינורית המרכזית ומחוברת למדחף עץ דו-להבי עם גובה קבוע.
* ב-"קאנט 13" הורכב מנוע V12 צילינדרים מתוצרת "Lorraine-Dietrich" מסוג "Lorraine 12D" , מנוע קירור מים

==ראו גם==
* קאנט 6
* קאנט 10 
* קאנט 25
* קאנט Z.511

== קישורים חיצוניים ==

==הערות שוליים==

קטגוריה:כלי טיס איטלקיים
קטגוריה:מטוסים ימיים
קטגוריה:מפציצים
אפוטרופוס (הלכה)

על פי ההלכה, אַפּוֹטְרוֹפּוֹס הוא אדם הממונה לפקח על נכסי אחרים, בדרך כלל של יתומים קטנים, ולטפל בצרכיהם.

== מהותו ==
מקור המילה אפוטרופוס הוא מיונית, ופירושה הוא אדם האחראי על מי שאינו מסוגל לדאוג לענייניו, בהלכה המושג אפוטרופוס הורחב ומשמש לכל מי שממונה לטפל בענייני אחרים.

האפוטרופוס הנידון בהלכה הוא המטפל בנכסי קטנים, או בנכסי גדולים שאינם נמצאים כאן או שאינם בני דעת. לרוב השימוש במינוח הוא לגבי המטפל בנכסי יתומים קטנים. 

בחז"ל אין התייחסות כשאדם ממנה בעצמו אפוטרופוס על נכסיו, שהרי אדם יכול לעשות בשלו כרצונו. 

== אופן מינויו ==
אדם מתמנה לאפוטרופוס באחד משני האופנים הבאים: על ידי אבי היתומים בחייו, או על ידי בית דין לאחר מות האב, וכך הוא לשון הרמב"ם: 

חובת המינוי היא כשחלק להם המוריש את הנכסים בחייו, או כשהגדולים אינם רוצים להתעסק בשותפות עם הקטנים אלא לחלק את הירושה, אבל אם הגדולים רוצים להיות בשותפות עם הקטנים ויכולים להשביח את הנכסים, עדיף כך.

במקרה שלא מינה המוריש אפוטרופוס הרשות ביד בית הדין להתעסק בעצמם בנכסי היתומים, והם נחשבים ג"כ לאפוטרופוס בהגדרתם, אלא אם כן יש צורך לדון על הנכסים שע"מ למנוע ניגוד עניינים על בית הדין למנות אפוטרופוס חיצוני, ויש אומרים שבכל מקרה העדיפות הראשונה להעמיד אפוטרופוס פרטי, שכן מן הסתם הוא פנוי לצורכי היתומים ולרווחתם יותר מבית הדין.

כמו כן ישנה אפשרות להיעשות אפוטרופוס באופן אוטומטי כשהיתומים בוטחים בו והוא נעשה אפוטרופוס דה פקטו.

העמדת אפוטרופסות ליתומים היא מצווה מהתורה, ותוקף פעולותיו הוא מדין זכין לאדם שלא בפניו, מאחר שכל פעולות האפוטרופוס הם לזכות היתומים.

== תפקידו ==
האפוטרופוס עושה כל הדרוש לעשות בנכסים כפי מה שיראה בטובת היתומים, ומכלכלם כפי הממון וכפי הראוי להם, לא יותר מדי ולא פחות מדי, ואף יכול למכור את נכסיהם המטלטלין, כדי להאכיל אותם, אבל לא בשביל להניח המעות, שמא יגנבו המעות, או משום שבח בית אביהם, שנוי וכבוד הוא להם.

כמו כן מוכר שדה ליקח שוורים לעבודת שדות אחרות, שהשוורים הם עיקר כל נכסי שדות ואין מוכר שדה רחוקה בשביל לקנות קרובה, ולא רעה בשביל לקנות יפה, שמא תשתדף אותה שקנה.

==הערות שוליים==

קטגוריה:משפט עברי
סורת ע'אפר

סורת ע'אפר
סורת ע'אפר (בערבית: سورة غافر, "הסולח") היא הסורה ה-40 בקוראן. הסורה מונה 85 פסוקים, ושמה נגזר מהפסוק ה-3 בה. הסורה נקראת גם סורת אל-מואמין (سورة المؤمين, "המאמין"), שם שנגזר מפסוק 28, בו מוזכר אדם מאמין מתקופתו של פרעה.

== תוכן הסורה ==
לפי חלק מפרשני הקוראן, סורת ע'אפר עוסקת בחמישה נושאים עיקריים:
* שמותיו של אללה.
* מונותאיזם ופוליתאיזם.
* התאזרות בסבלנות.
* משה ופרעה.
* העולם הבא.

== קישורים חיצוניים ==

== הערות שוליים ==

קטגוריה:סורות
דגל האנושות

דגל האנושות או דגל כדור הארץ הוא דגל שנועד לייצג את כדור הארץ, האנושות וממשלה עולמית.

ברבות השנים הוצעו מספר דגלים לייצוג על ידי מעצבים שונים.

==הצעות לדגלים==
ג'ון מקקוניל, פעיל שלום, עיצב דגל בשנת 1970 בהשראת תצלום כדור הארץ המפורסם The Blue Marble.

בשנת 1970 הציע ג'יימס וו. קאדל, חקלאי מהומר, אילינוי, את הגרסה שלו לדגל כדור הארץ. הדגל מורכב מעיגול כחול המייצג את כדור הארץ, ממוקם במרכז הדגל; עיגול צהוב, המייצג את השמש, ממוקם בצד שמאל של המפה; עיגול לבן קטן, המייצג את הירח, ממוקם בפינה הימנית התחתונה של הדגל. רקע הדגל שחור.

אחד הדגלים המוכרים עוצב על ידי המעצב השוודי אוסקר פרנפלדט בשנת 2015.

לטענתו, אמור לשמש כדגל הרשמי של כוכב הלכת ארץ בעתיד. בנוסף, פרנפלט רואה בדגל סיבה לאחדות המין האנושי בדרך לחלל<ref name=":0"></ref>. החזון של יוצרי הדגל ומפיציו הוא לשגר חללית למאדים שבה יונף דגל האנושות כולה ולא דגל לאומי, וזה יהיה סימן לאחדות אנושית<ref name=":1"></ref>. פרנפלדט אמר כי "במסעות הנוכחיים לחלל החיצון משתמשים בדגלים של לאומים שונים בהתאם למדינה שמממנת את המראה. עם זאת, הנוסעים בחלל הם לא רק נציגים של מדינותיהם. הם נציגים של כדור הארץ"<ref name=":1" />.

עיצוב הדגל נועד לשמש מעיין 'תרכיז' של כל מה שיש בכדור הארץ. הדגל כחול כמי האוקיינוסים ובו שבעה עיגולים המסמנים כל אחד את אחת היבשות. העיגולים יוצרים יחדיו צורה של פרח, שלטענת פרנפלדט הוא סמל החיים על הכוכב<ref name=":0" />. סוכנות החלל הישראלית SpaceIL ציינה את הדגל כאחד מהמתחרים הבולטים במרוץ הדגלים שיונפו במאדים. הדגל הונף ב על ידי משלחת של תומכי הדגל.

==מדע בדיוני==
בסדרת הטלוויזיה האמריקאית פיוצ'רמה, נטען שבשנת 3000 העולם מנוהל תחת ממשלה עולמית. ממוזער

הדגל שלו, מכיל שלושה עשר פסים אופקיים, לסירוגין בין אדום ללבן, עם אזור כחול בפינה השמאלית העליונה, המכיל גלובוס, כאשר אמריקה מתוארת באופן בולט במרכז. בהשראת דגל ארצות הברית. הדגל הופיע לראשונה בפרק 12 של העונה הראשונה "כאשר חייזרים תוקפים", והופיע באופן בולט בפרק 5 בעונה הרביעית "טעם של חופש".

== קישורים חיצוניים ==

* 
* 

== הערות שוליים ==

קטגוריה:דגלים בין-לאומיים
קטגוריה:דגלים בצבעי כחול ולבן
הנרי ברייט

הנרי ברייט (באנגלית: Henry Bright; 5 ביוני 1810 – 21 בספטמבר 1873) היה צייר נוף אנגלי, הקשור לאסכולת הציירים בנוריץ'.

== ביוגרפיה ==
הנרי ברייט נולד ב־5 ביוני 1810 בסאפוק, בנם השלישי מתוך תשעה ילדיו של ג'רום ברייט (1770–1846), שען, וסוזאנה דני, מאלבורג בנורפוק, שהתחתנו ב־28 ביוני 1790.<ref>Stephen, Leslie, ed. (1886). "Bright, Henry (1814-1873)" . Dictionary of National Biography. 6. London: Smith, Elder & Co. p. 331.</ref>

ברייט נשלח ללמוד על ידי משפחתו אצל כימאי בוודברידג', סאפוק, אך הועבר לאחר מכן לכימאי בנוריץ', פול סקוויירס. במהלך החניכה הזו, או אולי אחר כך, הוא עבד בבית החולים ותקופה זו בילה חלק מזמנו הפנוי בציור ורישום.

לאחר שהוכרו כישרונותיו האמנותיים הוא הפך לתלמידו של אלפרד סטנארד. כנראה הוא הוכשר גם על ידי ג'ון ברני כרום וג'ון סל קוטמן, שניהם היו חברים באגודת האמנים נורוויץ'.<ref></ref>

בסביבות 1833 חזר ברייט לסקסמונדהאם כדי להינשא לנערה מקומית, אליזה ברייטלי, ב־8 במאי. ידוע ששניים מילדיהם שרדו והגיעו לבגרות. ברייט עבר עם משפחתו לפדינגטון בלונדון, בשנת 1836, ובשנת 1848 עברו להתגורר באילינג, שם נפטרה אשתו אליזה.

ב־1854 התגורר ברייט בסנט ג'ון ווד, אך עזב את לונדון בשנת 1858 מסיבות בריאותיות והתיישב עם בנותיו בבית אחיו בסקסמונדהם. ברייט המשיך לבקר בלונדון מסיבות עסקיות ולצפות בתערוכות. משנת 1860 התגורר ברדהיל שבסארי.

הוא נפטר באיפסוויץ' בשנת 1873.

== יצירתו ==
הוא צייר במקומות שונים באנגליה, סקוטלנד, ויילס וברחבי אירופה, ועבד בצבעי שמן, צבעי מים, גיר ועיפרון. במהלך כמה מסעות רישום אלו ליווה אותו ויליאם טרנר, איתו קשר קשרי ידידות. עבודתו של ברייט זכתה להערכה רבה גם על ידי ג'ון ראסקין.

התערוכה הגדולה הראשונה של ברייט הייתה בלונדון בשנת 1836. הוא הציג בתערוכת האקדמיה של ליברפול באותה שנה. הוא הפך לחבר באגודת הציירים החדשה בצבעי מים בשנת 1839, שם הציג עד 1844.<ref></ref>

ברייט פיתח חברות עם אמנים מובילים אחרים, ביניהם סמואל פרוט, הנרי ג'וטסום, דייוויד קוקס, ג'ורג' לאנס, ואחרים. הוא הושפע מטכניקת השמן והעיפרון של הרדינג וכמוהו הוציא מספר ספרי ציור בשנות ה-40 של המאה ה-19.

שמו של ברייט נקשר גם בייצור צבעים צבעוניים. בשנת 1844 רכשה המלכה ויקטוריה את הציור - הכניסה לעיירה פרוסית עתיקה (לונדון, אוסף מלכותי) מהחברה החדשה של ציירים בצבעי מים. הוא קיבל גם כמה עבודות מהדוכסית הגדולה מארי מרוסיה.

הצלחתו המקצועית התרחבה בשיתוף פעולה עם אמנים אחרים, בהם ג'ון פרדריק הרינג וויליאם שייר, שם ברייט בדרך כלל תרם את הרקע.

לאורך הקריירה שלו בלונדון שמר ברייט על קשרים עם אמני אסכולת נורוויץ'.

== גלריה ==
 <gallery mode="packed" heights="160">
File:Bright - Lane over the Hill.jpg

File:Henry Bright (1810-1873) - On the French Coast - BHC2364 - Royal Museums Greenwich.jpg

File:Henry Bright00.jpg

File:Henry Bright07.jpg

File:Henry Bright03.jpg

File:Henry Bright (1810-1873) - Landwade Hall, Cambridgeshire (after Joseph Murray Ince) - 515542 - National Trust.jpg

File:Henry Bright06.jpg

File:‘Sussex- Old Barn at Berstead - Henry Bright - Bright-2.jpg
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1810
קטגוריה:בריטים שנפטרו ב-1873
ארנב עכשיו

ארנב עכשיו היא סדרת אנימציית פלסטלינה ישראלית, שהופקה לטלוויזיה על ידי האנימטור רוני אורן ושודרה בערוץ הראשון בשנת 1999.

== עלילה ==
עלילת הסדרה מספרת על ארנב בשם "עכשיו" אשר חי ביער מעט שונה ועובר יחד חבריו הרפתקאות קסומות.

== דמויות ומדבבים ==
*איציק סיידוף - עכשיו הארנב
*רוברט הניג - שמשון השועל
*שמוליק טנא - דיבל הדוב / רקסי הכלב
*ניקו בר - נחשון הנחש
*אלי גורנשטיין - המלך אריה
*שמעון כהן - ציבי הצבוע / בר העכבר
*יעקב בוך - אפרים החפרפר / קרפי הקרפד
*יואב היימן - דוד הדביבון
*גבי קרן - דונדולה הברבורה
*איילת קורץ - הילדה הברבורה
*אסתי כץ - דודה שפיצר הקיפודה / פזית הפרה

==פרקים==
# אלוף היער
# רוקד עם שועלים
# דרוש עוזר חדש
# מלכודת לארנב
# צפרדעי היער
# מלך ליום אחד
# חתול בשק
# משימה בלתי אפשרית
# שכר טרחה
# בהבל פה
# הגינות של נחשים
# שנת הדוב
# ההתערבות הגדולה 

==קישורים חיצוניים==
*

קטגוריה:סדרות הנפשה בסטופ-מושן
קטגוריה:סדרות הנפשה ישראליות
קטגוריה:סדרות טלוויזיה ישראליות שעלו לשידור בשנות ה-1990
קטגוריה:הערוץ הראשון: תוכניות וסדרות
יחסי אנגולה–צ'ילה

יחסי אנגולה–צ'ילה הם יחסי החוץ בין אנגולה וצ'ילה.

== היסטוריה ==
נשיאת צ'ילה, מישל בצ'לט, יחד עם נשיא אנגולה, ז'וזה אדוארדו דוש סנטוש, במהלך ביקור ממלכתי בשנת 2014.
היחסים הדיפלומטיים בין אנגולה לצ'ילה כוננו באופן רשמי ב-8 באוגוסט 1990. בשנת 2008 חתמו שרי החוץ של שתי המדינות על הסכמים בנושא שיתוף פעולה כלכלי, מדעי, טכני ותרבותי בתחום הנפט, יצירת מנגנון להתייעצויות דו-צדדיות. בתחום הנפט אנגולה היא אחת הספקיות הגדולות ביותר של פחמימנים אלו לשוק הצ'יליאני, ואילו צ'ילה מעניקה הכשרה לטכנאים שלה בחיפוש, ניצול והפצה באמצעות חברת הנפט הלאומית שלה. ב-2 באוגוסט 2014 ערכה נשיאת צ'ילה מישל בצ'לט ביקור ממלכתי באנגולה, שם הסכימה עם מקבילה האנגולי ז'וזה אדוארדו דוש סנטוש, כדי לחזק את יחסי המסחר עם הקמת ועדה שיתוף פעולה כלכלי בין שתי המדינות כדי לקדם את ההסכמים שכבר נחתמו בין שתי המדינות, כולל גידול ביצוא גולמי מאנגולה לצ'ילה. בתחום שיתוף הפעולה, אנגולה היא המרוויחה הגדולה ביותר ממלגות נלסון מנדלה, אשר צ'ילה מעמידה לרשות הסטודנטים האפריקאים לצורך השתלמויות באוניברסיטאות צ'יליאניות שונות.

== יחסי סחר ==
בשנת 2017 הסתכם הסחר בין המדינות ב-11 מיליון דולר. המוצרים העיקריים שיוצאו על ידי צ'ילה לאנגולה היו מקרל, הודו קפוא ויינות, ואילו אנגולה מייצאת לצ'ילה בעיקר שמן דגים גולמי.

== נציגויות דיפלומטיות ==
* אנגולה מיוצגת בצ'ילה באמצעות שגרירותה בברזיליה, ברזיל.
* צ'ילה מיוצגת באנגולה באמצעות שגרירותה בפרטוריה, דרום אפריקה, ובנוסף מחזיקה קונסוליית כבוד בלואנדה.

==קישורים חיצוניים==

== הערות שוליים ==
יחסי ברבדוס–צ'ילה

יחסי ברבדוס–צ'ילה הם יחסי חוץ בין הרפובליקה של צ'ילה לבין ברבדוס. שתי המדינות חברות ב וארגון מדינות אמריקה. כמו כן, היחסים בין שתי המדינות מעוגנים כחלק מיחסי צ'ילה עם מדינות הקהילה הקריבית (Caricom), שברבדוס היא חלק ממנה.

== היסטוריה ==
פגישה דו צדדית בין [[נשיא צ'ילה, מישל בצ'לט לבין ראש ממשלת ברבדוס פרוינדל סטיוארט באוגוסט 2017]]
שתי המדינות כוננו רשמית יחסים דיפלומטיים ב-3 באוקטובר 1967. שתי המדינות חתמו על הסכמים לפטור מאשרות דיפלומטיות (2009) והסכם על שירותי אוויר (2010).<ref></ref> לגבי ביקורים ממלכתיים בין מנהיגי שתי המדינות, בשנת 2005 ערך נשיא צ'ילה ריקארדו לאגוס ביקור בברבדוס.<ref></ref> כמו כן, בשנת 2017 הנשיאה מישל בצ'לט ביקר בברבדוס במסגרת סיור במרכז אמריקה ובקריביים, שם נפגשה עם המושל הכלכלי פיליפ גריבס ואז עם ראש ממשלת ברבדוס פרוינדל סטיוארט.<ref></ref>

== יחסי סחר ==
בשנת 2016 הסתכם הסחר ב-2.3 מיליון דולר, ונותר יציב בחמש השנים האחרונות, אם כי הוא מורכב כמעט לחלוטין מיצוא של צ'ילה לאומה הקריבית. המוצרים העיקריים שיוצאו על ידי צ'ילה לברבדוס היו תכשירים לייצור משקאות, עצים מחטניים, יין וחלב מרוכז, בעוד שברבדוס מייצאת לצ'ילה בעיקר מכשירים רפואיים, מוצרים כימיים ובגדים.<ref></ref>

== נציגויות דיפלומטיות ==
* ברבדוס מיוצגת בצ'ילה באמצעות שגרירותה בקראקס, ונצואלה.
* צ'ילה מיוצגת ברבדוס באמצעות שגרירותה בפורט אוף ספיין, טרינידד וטובגו, ובנוסף מחזיקה קונסוליית כבוד בברידג'טאון.

==קישורים חיצוניים==

== הערות שוליים ==